Z A P I S N I K
11. sjednice Vijeća Mjesnog odbora Trnava održane 16. travnja 2026.,
Resnički put 81, s početkom u 20,00 sati

Nazočni članovi Vijeća: Saša Sumajstorčić, Damir Perica, Ivan Vrgoč, Ivana Lopac Tujec, Silvana Vučković i Marina Marunić.

Odsutni članovi Vijeća: Josip Šitum, Ivica Knežević i Ivica Pavlović.

Ostali nazočni: 
Josip Ivančić, viši stručni referent, Područni odsjek Dubrava.

Predsjedava: Saša Sumajstorčić, predsjednik Vijeća.

Zapisnik vodi: Ivan Vrgoč.

Predsjednik konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Predsjednik Vijeća daje zapisnik 10. sjednice na verifikaciju.
Vijeće jednoglasno prihvaća tekst Zapisnika 10. sjednice Vijeća, bez izmjena.
Na prijedlog predsjednika Vijeće jednoglasno utvrđuje

DNEVNI  RED
1. Zaključak o utvrđivanju prioriteta komunalnih aktivnosti u MO Trnava za donošenje Plana komunalnih aktivnosti Gradske četvrti Donja Dubrava za 2027. -  donošenje zaključka;
1. Zaključak o prijedlogu postave prometnog ogledala u ulici Valunske ploče                       - donošenje zaključka;
1.  Zaključak o prijedlogu za usporavanje prometa u ulici Perašćanski put - donošenje
zaključka;
1.  Pitanja, prijedlozi i obavijesti.

Ad 1. Zaključak o utvrđivanju prioriteta komunalnih aktivnosti u MO Trnava za donošenje Plana komunalnih aktivnosti Gradske četvrti Donja Dubrava za 2027. -  donošenje zaključka.

Uvodno obrazloženje iznosi predsjednik Vijeća.

U raspravi sudjeluju: Saša Sumajstorčić, Damir Perica, Ivan Vrgoč, Ivana Lopac Tujec, Silvana Vučković i Marina Marunić.

Vijeće jednoglasno donosi

ZAKLJUČAK utvrđivanju prioriteta komunalnih aktivnosti u MO Trnava za donošenje Plana komunalnih aktivnosti Gradske četvrti Donja Dubrava za 2027. (Zaključak se prilaže ovom zapisniku i njegov je sastavni dio.)


Ad 2. Zaključak o prijedlogu postave prometnog ogledala u ulici Valunske ploče - donošenje zaključka.

Uvodno obrazloženje iznosi predsjednik Vijeća.

U raspravi sudjeluju: Saša Sumajstorčić, Damir Perica, Ivan Vrgoč, Ivana Lopac Tujec, Silvana Vučković i Marina Marunić.

Vijeće jednoglasno donosi

ZAKLJUČAK o prijedlogu postave prometnog ogledala u ulici Valunske ploče. (Zaključak se prilaže ovom zapisniku i njegov je sastavni dio.)


Ad 3. Zaključak o prijedlogu za usporavanje prometa u ulici Perašćanski put - donošenje zaključka.

Uvodno obrazloženje iznosi predsjednik Vijeća.

U raspravi sudjeluju: Saša Sumajstorčić, Damir Perica, Ivan Vrgoč, Ivana Lopac Tujec, Silvana Vučković i Marina Marunić.

Vijeće jednoglasno donosi

ZAKLJUČAK o prijedlogu za usporavanje prometa u ulici Perašćanski put.
(Zaključak se prilaže ovom zapisniku i njegov je sastavni dio.)


Ad. 4. Pitanja, prijedlozi i obavijesti.

Članovi Vijeća su raspravljali o postavljanju stupića na križanju Ulice kneza Branimira i Osječke ulice. Vijeće će donijeti zaključak na tu temu na jednoj od sljedećih sjednica.
Članovi Vijeća su postavili nekoliko vijećničkih pitanja koja će biti proslijeđena nadležnim gradskim službama na postupanje;
	- Uklanjanje osušenog stabla oraha u ulici Resnički put, nasuprot kćbr. 23;
	- Ponovna postava prometnog ogledala na izlazu iz II. Trnave na I. Trnavu;
- Ugradnja dječje ljuljačke u dječjem parku na Resničkom putu (nekoć je ljuljačka bila 	  u starom dječjem parku).

Na temelju članka 99. stavka 1. točke 14. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21. – pročišćeni tekst i 16/22) i članka 16. Pravila Mjesnog odbora Trnava, Vijeće Mjesnog odbora Trnava, na 11. sjednici, 16. travnja 2026., donijelo je


Z A K L J U Č A K
  o utvrđivanju prioriteta komunalnih aktivnosti u MO Trnava
za donošenje Plana komunalnih aktivnosti Gradske četvrti Donja Dubrava za 2027. 

1. Vijeće Mjesnog odbora Trnava utvrđuje prioritete komunalnih aktivnosti na području MO Trnava za donošenje Plana komunalnih aktivnosti Gradske četvrti Donja Dubrava u 2027. kako slijedi: 

1. Zamjena dotrajalih sprava, podloge i parkovne opreme u dječjem parku u sklopu ŠRC Trnava, Valunske ploče 24 A;
2. Brgatska ulica - uređenje;
3. Hortikulturno uređivanje k.č. br. 1287/2 k.o. Trnava, Resnički put 81 (Dom zdravlja Zagreb - istok).

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21. – pročišćeni tekst i 16/22) i članka 28. stavka 3. Poslovnika o radu Vijeća Mjesnog odbora Trnava, Vijeće Mjesnog odbora Trnava, na 11. sjednici,                            16. travnja 2026., donijelo je



Z A K L J U Č A K
	 o prijedlogu postave prometnog ogledala u Ulici Valunske ploče

1. Vijeće Mjesnog odbora Trnava je razmotrilo prijedlog građanke za postavu prometnog ogledala u Ulici Valunske ploče.

2. Vijeće predlaže da se, radi bolje preglednosti, postavi prometno ogledalo na izlazu iz Štitarske ulice na Ulicu Valunske ploče.

3. Zaključak će se dostaviti Gradskom uredu za mjesnu samoupravu, promet, komunalne poslove, civilnu zaštitu i sigurnost.

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21. – pročišćeni tekst i 16/22) i članka 28. stavka 3. Poslovnika o radu Vijeća Mjesnog odbora Trnava, Vijeće Mjesnog odbora Trnava, na 11. sjednici,                           16. travnja 2026., donijelo je



Z A K L J U Č A K
	 o prijedlogu za usporavanjem prometa u ulici Perašćanski put

1. Vijeće Mjesnog odbora Trnava je razmotrilo prijedlog građanke vezano za usporavanje prometa u ulici Perašćanski put.

2. Vijeće predlaže da se na oba ulaza u ulicu Perašćanski put postavi prometni znak sa oznakom ograničenja brzine vozila na 30 km/h.

3. Zaključak će se dostaviti Gradskom uredu za mjesnu samoupravu, promet, komunalne poslove, civilnu zaštitu i sigurnost.

